Turvallisuussuunnitelma Roller Ski Race 9.10.2022

Tapahtumavastaava Pakilan Vedon kilpailutoimikunta

Jari Nieminen

040 700 9234

[jari.nieminen@kotiportti.fi](mailto:jari.nieminen@kotiportti.fi)

Turvallisuusvastaava Susanna Nousiainen

045 679 5605

[susanna.nousiainen@pakilanveto.onmicrosoft.com](mailto:susanna.nousiainen@pakilanveto.onmicrosoft.com)

Muut vastaavat Visa Palonen/ Lähtö ja maali

Aarni Laakkonen/ Reitti

Petteri Pulkkinen/ Ajanotto

Susanna Nousiainen / Ensiapu

Virve Ojanen ja Milla Haverinen/ Kisatoimisto, juomapiste

Timo Hämäläinen/ Taltiointi

Paikka ja aika: Pakilan Vedon maja (60°15'16.0"N 24°55'00.7"E) ja Paloheinän kivituhkareitit, 9.10.2022 klo 10-14

Esipuhe

Tämän turvallisuussuunnitelman tavoitteena on taata Pakilan Vedon järjestämän rullahiihtomassatapahtuman hiihtäjien, katsojien sekä talkoolaisten turvallisuus tapahtuman aikana. Turvallisuus pyritään takaamaan ennaltaehkäisemällä ongelmatilanteet ja varautumalla niiden minimointiin. Suunnitelma on jaettu vastuuhenkilöille.

Talkoolaiset

Tapahtuman vapaaehtoiset työntekijät rekisteröidään ja jokainen perehdytetään toimeen ennen kilpailun alkua joko oman toimialueen vastaavan, tapahtumavastaavan tai turvallisuusvastaavan toimesta. Kaikille jaetaan edellä mainittujen henkilöiden puhelinnumerot, jolla mahdollistetaan sujuva yhteistyö kilpailun aikana sekä ensiavun nopea saaminen tapahtumapaikalle.

Osallistujat

Tapahtumaan ilmoittaudutaan ennakkoon ja osallistujalista rekisteröidään. Tapahtumaan voi osallistua kaikki halukkaat. Järjestäjä ei tarjoa vakuutusta vaan jokainen osallistuja on velvollinen itse huolehtimaan vakuutuksesta.

Tapahtumaan osallistuu useita hiihtäjiä, joiden ikä vaihtelee. Reitti on merkitty maastoon ja sen varrella on järjestävän seuran toimesta opastajia sekä ensiaputaitoisia henkilöitä ensiapurepuilla varustettuina. Reittipartio tarkistaa reitit ennen kilpailun alkua.

Reitti

Reitit kulkevat Keskuspuiston hyväkuntoisilla kivituhkareiteillä. Katso reittikartat.

Välineet

Kuntosarjoissa jokainen käyttää omia välineitään ja vastaa niiden kunnosta. Kilpasarjassa välineet (rullasukset) tarjoaa Marwe, joka vastaa niiden kunnosta. Muut välineet ovat osallistujien omalla vastuulla. Kilpailussa on kypärän käyttöpakko.

Myynti

Erillistä myyntiä ei järjestetä. Ulkoilumajan kahvion palvelut ovat käytössä.

Todennäköisimmät riskit ja niiden hallinta

Kaatuminen

Toimenpide

Ensiapu paikalla joko itse, lähimmän hiihtäjän tai reitillä olevan järjestävän tahon henkilön auttamana. Yhteyttä voi ottaa myös hätänumeroon 112.

Ennakointi

Reitin kunnon tarkistus tapahtumapäivän aamuna (tai edellisenä iltana), reitin merkitseminen ja tarvittavien huolto- ja korjaustoimenpiteiden suorittaminen. Haasteellisista kohdista ennakkomaininta osallistujille ennen tapahtumaa sekä mahdollisuuksien mukaan myös reitin varrella tapahtuman aikana.

Törmääminen toiseen hiihtäjään tai muihin alueella liikkuviin

Toimenpide

Ensiapu paikalla joko itse, lähimmän hiihtäjän tai reitillä olevan järjestävän tahon henkilön auttamana. Yhteyttä voi ottaa myös hätänumeroon 112.

Ennakointi

Tapahtumasta tiedottaminen muille alueella liikkuville. Vaarallisten paikkojen merkitseminen ja risteyskohtiin henkilön sijoittaminen ohjaamaan kulkemista ja ennaltaehkäisemään törmäämisiä.

Sairaskohtaus

Toimenpide

Ensiapu paikalla joko itse, lähimmän hiihtäjän tai reitillä olevan järjestävän tahon henkilön auttamana. Yhteyttä voi ottaa myös hätänumeroon 112.

Ennakointi

Huoltopisteiden sijoittaminen sekä vapaaehtoisten sijoittaminen maastoon.

Onnettomuuden sattuessa

1. Estä lisäonnettomuudet
2. Anna kiireellisin ensiapu
3. Arvioi tilanne – tarvitaanko lisäapua?
4. Hälytä apua
5. Hoida tilannetta kunnes apu on tullut paikalle
6. Muista onnettomuuskirjanpito. Mieti mitä tapahtuneesta voi oppia?

Yleinen hätänumero 112

Vakava onnettomuus, kriisi, rikos tms.

Ota yhteys heti tapahtuman järjestäjän edustajaan eli Jari Nieminen 040 700 9234 tai turvallisuusvastaavaan Susanna Nousiainen 045 679 5065.

Kerro lyhyesti mitä on tapahtunut, missä, milloin, kuka/ketkä ovat olleet osallisina ja miksi näin on tapahtunut.

Tämän jälkeen ainoastaan tapahtumavastaava tai turvallisuusvastaava vastaa asiaan liittyviin kysymyksiin, tulivatpa ne asiakkailta, jäseniltä, medialta tai omilta sidosryhmiltä.

Ohje ambulanssille

Lähtö- ja maalialueen lähistöllä käytetään osoitetta: Pakilantie 124, Helsinki

Mikäli apua tarvitsevan henkilön kuljettaminen lähtö- ja maalialueelle ei ole mahdollista, voidaan käyttää puhelimen 112-sovellusta, joka osaa hakea paikannusta automaattisesti.

Turvallisuussuunnitelman laatija ja pvm: *Susanna Nousiainen, Vantaalla 2.9.2022*